Kohala külanõukogu

Kohala külanõukogu oli külanõukogu Eesti NSV-s.Eesti nõukogude entsüklopeedia, nr 4, 1971: 48

Külanõukogu moodustati 1945 septembris Virumaal Sõmeru valla territooriumil. Külanõukogu halduskeskus asus Kohala külas.Eesti NSV Ülemnõukogu Presiidiumi 13. septembri 1945 seadlus "Viru maakonna valdades küla töörahva saadikute nõukogude moodustamise kohta". Eesti NSV Teataja, 1945, 33, 519

Seoses maakondade ja valdade likvideerimise ning maarajoonide moodustamisega arvati Kohala külanõukogu 1950 septembris Rakvere rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114

1954 juunis Kohala külanõukogu likvideeriti ja selle alad liideti Kaarli külanõukoguga.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

Viited

Kategooria:Eesti NSV külanõukogud
Kategooria:Rakvere rajoon